গ. কর্নেল অব: অলি আহমদ প্রথম সারির একজন মুক্তিযোদ্ধা। শুধু মুক্তিযুদ্ধে অংশ নেননি, যুদ্ধ শুরুর হুইসেলবাদকদের একজন। বর্তমানে এলডিপির চেয়ারম্যান। ২০ দলীয় জোটের অন্যতম শীর্ষনেতা। ‘সংবাদপত্রের স্বাধীনতা ও শহীদ রাষ্ট্রপতি জিয়াউর রহমান’ শীর্ষক এক আলোচনা সভায় তিনি বললেন, ‘রাষ্ট্রপতি জিয়াউর রহমান রাষ্ট্রক্ষমতায় আসার পর জাসদের প্ররোচনায় সামরিক বাহিনীতে ১৯ বার অভ্যুত্থানের চেষ্টা করা হয়েছে এবং আমরা সে চেষ্টা ব্যর্থ করে দিয়েছি। এই অভ্যুত্থানের উদ্দেশ্য ছিল, সেনাবাহিনীকে ধ্বংস করে দেয়া।’ জাতীয় প্রেস কাবে অনুষ্ঠিত এ সভায় সাংবাদিকদের রাজনৈতিক দলের লেজুড়বৃত্তি না করে ঐক্যবদ্ধ হয়ে দেশের জন্য কাজ করার আহ্বান জানান। তিনি সত্যকে সত্য বলার এবং মিথ্যাকে পরিহার করে জনগণের পক্ষে কলম ধরার আহ্বানও জানালেন।